open-index/open-wikipedia-markdown huggingface dataset:
Arnoldus Hille

**Arnoldus Marius Hille** (født 14. mars 1829 i Fresvik i Leikanger (nå Vik i Sogn), død 7. januar 1919 i Christiania) var en norsk teolog og biskop i Hamar Stift i perioden 1887–1906. Han var sønn av godseier og landhandler Wollert Krohn Hille (1796–1860) og Elisabeth Marie Hess Lem (1798–1888), og var henholdsvis far og farfar til de senere biskopene i Hamar Henrik Greve Hille og Georg Hille. På morssiden nedstammet han fra biskop i Trondheim Arnold de Fine.

Hille startet sine studier på Bergen katedralskole og ble cand.theol. i 1852 i København. Han var sterkt påvirket av Søren Kierkegaards skrifter, og det ga seg for ham utslag i en tvil om han skulle bli prest. Han arbeidet som lærer i flere år etter teologisk embedseksamen og tok ikke praktisk-teologisk eksamen før i 1861.

Han fikk sin første prestestilling som fengselsprest i Bergen i 1865. I 1872 ble han utnevnt til residerende kapellan i Stange, og i 1876 domprost i Hamar. Han etterfulgte Halvor Folkestad som biskop i Hamar i 1887, og ble dermed den andre biskopen i Hamar etter gjenopprettelsen av bispedømmet i 1864. Han lot bygge en vakker privatbolig i nærheten av domkirken. Denne ble mange år senere solgt til Opplysningsvesenets fond og gjort til permanent bispebolig på Hamar.

## Hedersbevisninger
* Utnevnt til kommandør av 1. klasse av St. Olavs Orden av kongen 21. januar 1895 «for fortjenstfuld embedsvirksomhed»

## Referanser


## Eksterne lenker
*
Staffan Westerlund

**Staffan Westerlund** (født 1942 i Sverige, død 22. mars 2012) var en svensk jurist, forfatter og professor i miljørett.

I 1992 ble Westerlund professor i miljørett ved juridisk fakultet, Uppsala universitet. Han ble ansett som en av de viktigste bidragsyterne til utviklingen av fagområdet miljørett i Sverige, og har hatt betydelig innflytelse på den miljørettslige forskningen i Norden. 

Han vant Svenska Deckarakademins pris for årets beste svenske kriminalroman to ganger.

## Bibliografi
**Skjønlitteratur**
* *Institutet ([[1983]])
* *Svärtornas år (1984)
* *Sång för Jenny* (1985)
* *Större än sanningen* (1986)
* *Att bara försvinna* (1987)
* *Baktändning* (1988)
* *Skymningsläge: Berättelser* (1990)
* *Ljusa sjöar* (1992)
* *0-lösningen* (1994)
* *Rörligt mål* (2003)

**Sakprosa (utvalg)**
* *Miljöskyddslagstiftning och välfärden* (1971)
* *Planering: en skrift om planeringslagstiftning och markanvändning* (1974)
* *Miljöfarlig verksamhet: rättstekniska studier av de centrala tillåtlighetsreglerna i miljöskyddslagen på grundval av teori och praxis* (1975)
* *Planlagstiftningen* (1978)
* *Naturvård och pågående markanvändning: en undersökning av naturvårdslagens ersättningsregler* (1980)
* *Miljöeffektbeskrivningar: en undersökning av USA:s och Sveriges rättsregler för beslutsunderlag inför miljöpåverkande beslut* (1981)
* *Vitbok: beslutet om Forsmarkslagret för låg- och medelaktivt avfall* (1983)
* *Miljörättsliga grundfrågor* (1987)
* *Kärnkraften är stoppad* (1987)
* Avfallsreglering i svensk rätt* ([[1988]])
* *Rätt och miljö* ([[1988]])
* Miljöskyddslagen: en analytisk lagkommentar ([[1990]])
* *EG:s miljörätt ur svenskt perspektiv* ([[1991]])
* *EG och makten över miljön* ([[1992]])
* *Grunderna i plan- & marklagstiftningen* ([[1992]])
* *Vattenlagen och miljöbalken: en grovskiss till samordning mellan vattenrättsliga bestämmelser och en modern miljöbalk* ([[1993]])
* *En hållbar rättsordning: rättsvetenskapliga paradigm och tankevändor* ([[1997]])
* *Miljörättsliga grundfrågor 2.0* ([[2003]])
* *Miljörätt: basboken* ([[2004]]) (sammen med [[Inga Carlman]])

== Priser og utmerkelser (utvalg) ==
* [[2007]] – Miljö- och hälsoskyddopriset, utdelt av Miljö- och hälsoskyddstjänstemanna-förbundet for «sin autoritet og sitt sterke engasjement i den juridiske håndteringen av miljø- og helsespørsmål»
*  – [[Svenska Deckarakademins pris för bästa svenska kriminalroman]], for *Större än sanningen*  
*  – [[Sherlock-prisen]] for *Sång för Jenny*
*  – [[Svenska Deckarakademins pris för bästa svenska kriminalroman]], for *Svärtornas år''

## Referanser


## Eksterne lenker
* Hjemmeside ved Universitetet i Uppsala
Struktur

Struktur (lt. *structura*, «byggemåte») er et begrep som brukes for å beskrive og sammenligne måter for hvordan organismer, gjenstander og handlinger er bygget opp og/eller sammensatt. Begrepet brukes i en rekke sammenhenger, eksempelvis om *[[Sosial struktur|strukturen]]* i et samfunn eller en økonomi, den *strukturelle oppbygningen* av menneskekroppen eller en flyplass, *overflatestrukturen* på et maleri eller møbel, en *strukturert* atferd eller masse og lignende.

Man kan altså hevde at begrepet *struktur* gjerne brukes til å beskrive enhetlige sammenhenger, ofte som noe positivt, men per definisjon kan det like gjerne være i negativ eller ubetydelig sammenheng.

## Se også
* Algebraisk struktur
* Arkeologisk struktur
* Sosial struktur
* Struktur (matematikk)
Kumae

**Kumae** (italiensk: *Cuma*, gresk: Κύμη, *Kyme*) er en gammel gresk bosetning nordvest for Napoli i Campania i Italia, nord for odden Misenum. Den ble trolig grunnlagt ca. 1000&ndash;800 f.Kr., og var den første greske koloni på det italienske fastlandet. Stedet er kanskje kjent for sin sibylle, besunget av Vergilius. Hennes formodede helligdom – en hule – er i dag en turistattraksjon.

## Historie
Cumae ble ifølge tradisjonen grunnlagt omkring 1050 f.Kr., trolig av utvandrere fra Kyme på Euboia. Etter at denne byen hadde falt fra foredums storhet, gikk Cumae fra å være en koloni fra Chalkis på Euboia eller fra Kyme i Lilleasia. Cumae lå først på øya Ischia, men ble senere flyttet til en høyde på det midt i mot liggende fastlandet. Byen kom tidlig til makt og rikdom, og fikk en særskilt havneby i Dikaiarcheia, senere kalt Puteoli. Den hadde også en betydelig flåte.

Cumae var den eldste og mest blomstrende blant de greske kolonier i Italia. Dens største blomstringsperiode var mellom 700 og 500 f.Kr., og da utøvde den stor innflytelse på de omkringboende folkene. Cumensernes kulturelle overlegenhet i forhold til grannene påvirket disses religiøse forestillinger og bruk til å bli mer hellensk; i særdeleshet spredte Apollodyrkingen seg i regionen fra Cumae.

Omkring 524 f.Kr. slo Cumae tilbake et angrep av tallrike aurunker, daunier og etruskere, og 20 år senere bistod byen latinerne mot de fremtrengende etruskerne.

Cumae ble med tiden svekket av indre splid, men klarte ved hjelp av triremer sendt av Hieron av Syrakusa å beseire etruskerne i et stort sjøslag år 474 f.Kr. I år 421 f.Kr. kom byen i samnitternes vold, og i 334 f.Kr. ble den til romersk *[[municipium]]* med innskrenket borgerrett, som imidlertid ble utvidet senere. Under Augustus ble Cumae en romersk koloni, men nådde aldri sin fordums glans men gikk stadig mer tilbake, til den i 1203 ble ødelagt av neapolitanere. Rester av befestningsmurer og tempelruiner er nå det som gjenstår.

## Litteratur
* Amedeo Maiuri: *Die Altertümer der Phlegräischen Felder. Vom Grab des Vergil bis zur Höhle von Cumae* (= *Führer durch die Museen und Kunstdenkmäler Italiens.* Bd 32). Istituto Poligrafico dello Stato, Roma 1968. 5. verb. Aufl. 1983.
* Paolo Caputo u. a.: *Cuma e il suo Parco Archeologico. Un territorio e le sue testimonianze*. Bardi, Roma 1996.

## Referanser


## Eksterne lenker
*
Hermann Gunkel

**Hermann Gunkel** (født 23. mai 1862 i Springe i kongeriket Hannover, død 11. mars 1932 i Halle) var en tysk protestantisk teolog og forsker i Det gamle testamente. Han regnes som formkritikkens grunnlegger.

Gunkel var sønn av en luthersk prest. Han studerte teologi i Göttingen, Gießen og Hannover.

I 1895 ble Gunkel professor i Det gamle testamente ved Humboldt-Universität zu Berlin I samme år kom hans bok *Schöpfung und Chaos in Urzeit und Endzeit* (*Skapelse og kaos*) ut. I 1901 kom den første utgaven av hans kommentar til Første mosebok: *Genesis*. I 1926 ga han ut en annen bok som blir regnet som et standardverk, kommentaren til Salmenes bok  (*Die Psalmen*).

Av helsemessige årsaker trakk Gunkel seg tilbake og ble professor emeritus i 1927. Hans *Einleitung in die Psalmen* (*Introduksjon til Salmenes bok*) ble hans siste større arbeide, det ble fullført ved hjelp av *Joachim Begrich*, som var han svigersønn og en tidligere student av ham.

Gunkel var en fremragende representant for den religionshistoriske skole (*die religionsgeschichtliche Schule*).  Dette var en gruppe teologer fra Göttingen, som delte oppfatninger om hvordan man kunne analysere utviklingen av religioner. I tillegg til Gunkel besto den opprinnelige gruppen av Albert Eichhorn, William Wrede, Wilhelm Bousset, Johannes Weiß, Ernst Troeltsch, Wilhelm Heitmüller og P. Wernle. I begynnelsen var de først og fremst opptatt av kristendommens opprinnelse, men fokuset ble etterhvert bredere og favnet også den historiske bakgrunnen for tidlige iraelittiske religioner, og andre tidlige religioner i Midtøsten.

Noen mindre verk av Gunkel ble oversatt til norsk i 1916 av Sigmund Mowinckel.

## Referanser


## Eksterne lenker
* Sambok Liste over utgivelser av Hermann Gunkel
Hale

**Hale**, **rumpe**, **rove**, **svans**, **stjert**, **styv** eller **skjert** er en smal, ofte piskelignende fortsettelse av dyrs bakkropp, nær anus, eller halefjær hos fugl og halefinne hos fisk. 

Hos alle virveldyr er halen en naturlig forlengelse av ryggraden (halebeinet). Virkelig hale finnes bare hos ryggstrengdyr. Hos andre dyregrupper med langstrakt form, fortsetter tarmen gjennom hele organismen og ender ut bakerst, eller halen består av hår eller en slags følehorn (haletråd). Hale er sterkt tilbakedannet hos menneske og menneskeaper, og mangler helt hos springpadder. Hos fugler er selve halen kort og krøllet opp i en klump, og det vi kaller hale hos fugl er en *stjert* eller et *vele* som vokser ut som lange eller korte fjær (styrefjær) eller som en fjærdusk. Hos hvaler og fisk avsluttes halen med en halefinne. Hos fisk og krypdyr kalles halen også for *spord*. Hos pattedyr der halen for en stor del består av hårvekst kalles den gjerne *svans*.

## Halens funksjoner
Den originale funksjonen til virveldyrenes hale er å skape framdrift. Ulike haler kan ha flere funksjoner, hos landdyr er den i mange sammenhenger et viktig balanseredskap for dyra, eksempelvis hundedyr og kattedyr som løper fort, hoppende pungdyr som kenguruer og wallabyer, og fugler som flyr og bruker stjerten som balanseror og høyderor. Som sådan styres den til en viss grad av balansesenteret i hjernen, selv om den også kontrolleres av viljen. 

Hos noen dyr er halen eller svansen også et viktig redskap for å holde insekter unna (eksempelvis hester og kyr), samtidig som mange arter bruker den aktivt i kroppsspråket sitt (eksempelvis tiur, påfugl, rovpattedyr og hjortedyr). I likhet med fisk bruker hvaler og mange krypdyr halen (halefinnen) til å skape framdrift i vann med. Hos noen insekter fungerer dessuten halen som pusteorgan (eksempelvis vannskorpioner), spiseorgan, gripeorgan (eksempelvis noen apekatter og øgler) eller forplantningsorgan, mens den hos andre fungerer som forsvarsorgan (eksempelvis hos skorpioner, stikkveps og bier).

## Se også
* Anatomi
* Fiskens anatomi
* Tagl

## Referanser


## Eksterne lenker
*
Kollaborativ publisering

**Kollaborativ publisering** («fellesutgivelser») er et begrep som nyttes om samarbeid mellom flere deltakere på nettet, der man publiserer tekst, bilde og lyd på nettet, og får deretter respons på det man har publisert. Med kollaborativ publisering kan man få respons på det man har skrevet i form av kommentarer, det kan ses på blogger og forumer. Kollaborativ publisering gir også en mulighet for å redigere andres tekster, som vi kan se på Wikipedia. Ved å redigere informasjon som andre har skrevet, forsterker man informasjonen, teksten og kunnskap.

Tim Berners-Lee er mannen som skapte verdensveven. Han skapte den med et mål, å binde folk sammen sosialt, slik at de kunne samarbeide og kommunisere med hverandre. Kommunikasjon er en forutsetning for samarbeid, og samarbeid er viktig for læringen. Det finnes mange kollaborative publiseringsverktøyer, de mest brukte er wiki, forum og blogg, de er såkalte web 2.0 applikasjoner som gir mulighet for samarbeid og interaktivitet. Ved hjelp av de kollaborative publiseringsverktøyene kan man samarbeide med andre for å få frem en best mulig resultat. Alle kan bidra med noe. Slik at man forbedrer tråden/teksten. Ved hjelp av verktøyene kan man samarbeide med andre personer, på forskjellige måter uavhengig av tid å sted.

## Blogg
Med blogg eller blogging menes det at man legger inn sine synspunkter om forskjellige saker på et internett side. En blogg kan ta også opp forskjellige ting som skjer i verden, viktige hendelser og begivenheter. Internettsiden oppdateres automatisk, slik at det siste du legger inn kommer øverst. Blogging kan sammenlignes med en dagbok på nettet, som blir oppdatert hele tida. Brukere som leser bloggen har muligheten til å legge inn kommentar til blogg innlegget. Kommentaren som blir lagt inn er oftest relatert til bloggen. Bloggeren får dermed respons på det han/hun har skrevet, og det bidrar til at bloggeren lærer noe av de som kommenterer. Bloggeren har også den mulighet å svare på kommentarene som kommer inn på bloggen, dermed kan man diskutere rundt blogginnleget. Dette bidrar til at både bloggeren og den som kommenterer lærer noe, de samarbeider om læringsprosessen.

## Wiki

En wiki er en samling av informasjon i form av hypertekstdokumenter på internett. Det finnes mange wiki-sider på nettet, den mest kjente er Wikipedia, som er et gratis oppslagsverk på nettet. Det som gjør at wiki er et godt kollaborativt verktøy på nettet er at hvem som helst, når som helst kan gå inn å redigere andre personers artikler. Wikier er laget for at man skal samarbeide med tekster sammen, slik at de blir gode. Når man jobber sammen med noen om en tekst da går det mye raskere og man sparer tid, enn om man jobber med teksten alene. I tillegg kan man lære noe av den andre personen som har redigert teksten/artikkelen. Det øker læringsutbyttet sterkt og bidrar til at alle lærer hverandre noe.

## Referanser
Trøbbel

:*For den svenske actionkomedie fra 1988, se [[Trøbbel (film)]]

***Trøbbel*** er en [[musikkalbum|LP-utgivelse]] med [[Eldar Vågan]] fra [[1982]].

==Sporliste==
*'Side 1:**
# «Kjærligheta» – Power Of Love ([[T-Bone Burnett]]/[[Eldar Vågan]])
# «Uten deg» – Without Love ([[Nick Lowe]]/[[Eldar Vågan]])
# «Alt je har å si» – Let My Baby Be ([[Carl Perkins]]/[[Eldar Vågan]])
# «Puddingdænsen» ([[Eldar Vågan]])
# «K F U M» – W-O-M-A-N ([[Johnny Cash]]/[[Eldar Vågan]])
# «Såre baller» ([[Eldar Vågan]])

**Side 2:'''
# «Rock'A'Billy Blues» – Rockabilly Blues (Johnny Cash/Eldar Vågan)
# «Pultost» (Eldar Vågan)
# «Is, is is» – Tears, Tears, Tears (T-Bone Burnett/Eldar Vågan)
# «Je angrer meg» – I'm Coming Home (T-Bone Burnett/Eldar Vågan)
# «Kutt ut, helt slutt» – That's It, I Quit (Nick Lowe/Eldar Vågan)

## Medvirkende
*Eldar Vågan: Vokal & gitar på alle låter
*Ingar Nordberg: trommer
*Rune Endal: bass
*Kjell Nitteberg: Akk gitar, kor
*Lasse Hafreager: piano, munnspill, kor

### På «Såre Baller» medvirker foruten Eldar Vågan
*Ingar Helgesen: raspegitar
*Johnny Sareussen: bass
*Freddy Lindquist: gitar
*Jonas Fjeld: gitar
*Philip Spinelli: trommer
### Øvrige medvirkende
* Inge Holst Jacobsen - tekniker
* Morten Larsen - design
En herre med bart (album)

***En herre med bart*** er en LP-utgivelse fra 1985 med Eldar Vågan, SLP 99006 (Opal records) med melodier som «Bigamist i kveld» og «Ølet inn i låven». 

## Sporliste
**Side 1:**
# «Bigamist i kveld» – Be My Guest (Antoine Domino/Ernie Maresca/Eldar Vågan)
# «Je har itte bruk for giftering» – Lightnin' Bar Blues (Hoyt Axton/Eldar Vågan)
# «Ølet inni låven» – (Eldar Vågan)
# «Blås, blås, blås» – The Ring of Fire (June Carter/M. Kilgore/Eldar Vågan)
# «B..B..B..Bobbysocks» – The Way I Walk (Jack Scott/Eldar Vågan)
# «Mann fra Hadeland» (Eldar Vågan/Jan Paulsen)

**Side 2:**
# «Smørja ski» (Eldar Vågan)
# «Ligningssjefen» (Eldar Vågan)
# «Klyppe sau» (Eldar Vågan)
# «Je maler rommet mitt sjøl» – Just To Satifsfy You (Waylon Jennings/Don Bowman/Eldar Vågan)
# «Jobber neri kjeller'n» – Working In The Coalmine (Allen Toussaint/Eldar Vågan)

## Medvirkende
### Musikere
*Eldar Vågan – vokalist & gitar
*Lasse Hafreager – piano, munnspill, orgel, kor 
*Rune Endal – bass
*Bjørn «Julle» Juliusson – trommer
*Per Chr. «Muffe» Indrehus – synth, kor
*Gard «Dutte» Christensen – steelgitar
*Bill Booth – fiolin
*Morten Halle – saxofoner
*Shari Gerber Nilsen – kor
### Andre medvirkende
* Jan Paulsen - produsent, låtskriver
* Per Sveinson - tekniker
* Nils Christophersen - fotograf 
## Eksterne lenker
* Om En herre med bart
Hale (andre betydninger)

**Hale** har flere betydninger:

* Hale, biologisk del av dyr
* Hale, visuell betegnelse på fenomener, eksempelvis en komethale, hestehale (hårfrisyre) eller noe som henger etter (haleheng) et objekt.
* Hale på fly (flyhale)
* Halerotor
Tube

:*For undergrunnsbanen i London, se [[Londons undergrunnsbane]].*

**Tube** er en sylindrisk beholder av mykt metall eller plast, som har tut med skrukork i en ende, og er lukket ved å bli flatklemt og sammenrullet i den andre. Tykkelse og lengde kan variere etter innholdsmengde, fra nesten for liten til å håndtere, til vanlig størrelse for tannkrem.

Innhold i en tube er pastost (geleaktig), dvs. substanser som salver, kremer, geler og kunstnerfarger. Etterhvert som tuben tømmes, rulles den flate enden sammen, slik at det fortsatt er lett å trykke ut mere innhold. 

Tuben er populær fordi den er lett å ta ut innholdet i kontrollerte former uten bruk av andre redskaper. Når den er lukket, skjer der lite av endringer som størkning eller uttørring.

Tuben ble utviklet og patentert i USA av maleren John Goffe Rand i 1841. Han hadde da sett seg lei på stadig å måtte røre ut maling som størknet og ble ubrukelig på paletten. De første tubene ble laget i bly, som ble avløst av en tinnlegering, senere aluminium. I dag brukes plasttuber til det meste, mens malerfarger oftest kommer i tinntuber.

## Eksterne lenker
*
Linda Evangelista

**Linda Evangelista** (født 10. mai 1965 i St. Catharines i Ontario) er en canadisk modell.

## Tidlige liv
Evangelista ble født av italienske foreldre og vokste opp i en katolsk arbeiderklassefamilie. Hun visste allerede i en alder av 12 at hun ønsket å bli modell, og i 1978 ble hun oppdaget av en agent under en missekåring.

## Karriere
Evangelista flyttet til New York og fikk kontrakt med Elite Model Management. Siden flyttet hun til Paris for å utvikle karrieren.

Evangelista blir sammen med Christy Turlington, Claudia Schiffer, Cindy Crawford, Kate Moss og Naomi Campbell ansett som en av de få, ekte supermodellene som endret synet på mote sent på 1980-tallet og tidlig på 1990-tallet. 

Evangelista er kjent som «Kameleonen» på grunn av at hun har endret hårfrisyren sin flere ganger, og på grunn av måten hun kan forvandle seg totalt foran kamera.

## Referanser


## Eksterne lenker
* 
* Levangelista.net – En fanside for Linda Evangelista
Svans (andre betydninger)

**Svans** har flere betydninger

* Svans, halen på hest og andre dyr
* Kortform av høysvans og silosvans
* Svans, et annet navn på halvøya Schwansen i Tyskland
* Tømmersvans, en type stor håndsag særlig brukt til felling av trær og saging av is
MuskenCup

**MuskenCup**, eller **MåsskeCup** og inntil 2021 **Hellemo Cup**, er ei årlig samisk fotballturnering arrangert i bygda Musken i Hamarøy, etablert i 1972. Fotballturneringa ble opprinnelig arrangert i Hellemobotn, der det ble spilt privatkamper mellom de to lagene «Indre» og «Ytre/Kjær». Etter hvert som flere lag meldte seg på turneringa, ble den flyttet til Musken i 1997, hvor kampene blir spilt på fotballbanen ved den nedlagte skola. Siden 2010 har MuskenCup blitt arrangert i forbindelse med *lulesamisk uke*.

Fotballturneringa ble opprinnelig arrangert av aktivitetslaget Oarjjevuodna, senere av organisasjonen Doajmma Siebrre Julev-sábme (DSJ) og siden 2023 av foreninga Måske dåjma.

## Fotnoter


## Referanser
Mooserwirt

**Mooserwirt** er en legendarisk restaurant og bar i bydelen Mooser, St. Anton am Arlberg, Østerrike. Kjent for after-ski med DJ Gerhard.

## Eksterne lenker
* Mooserwirt
HK (butikkjede)

**HK** (Hedmark Kjøpmenn AS) var en dagligvare- og kolonialbutikkjede i Hedmark fylke i Norge som eksisterte fra 1984 til 2001. Den overordnede eieren KØFF ble kjøpt opp av NorgesGruppen. Fra 1987 gikk en rekke butikker ut av kjeden og inn i FM-kjeden. Denne opphørte i 1993 og butikkene gikk inn i HK igjen. 

HK hadde hovedlager på Løten langs Budorvegen på Brenneriroa (KØFF, en grossist som også supplerte kjeden Service) og representert med butikker omkring i Hedmark fylke, så som i Hamar, Ottestad, Øvre Vang, Romedal, Brumunddal, Moelv, Løten og Elverum, samt i Solør, Kongsvinger og Odalen. I tillegg var det butikker i Alvdal, Tynset og Os i Nord-Østerdalen.  
 
Da KØFF ble kjøpt opp i 2001 ble HK omprofilert til Spar, og Service-butikkene ble til Joker. 

(Kilder: Hamar Arbeiderblads arkiv)
Lothringenkors

**Lothringenkors**, **lorrainekors**, **patriarkkors**, **patriarkalkors** eller **dobbeltkors** (på fransk *croix de Lorraine* eller *croix patriarcale*, på engelsk *double cross* eller *Lorraine cross*) er et heraldisk kors med to tverrarmer på en loddrett korsarm. Den øvre tverrarmen er som oftest kortere enn den nedre, men tverrarmene – eller alle korsarmene – kan også være tilnærmet like lange. Tverrarmene kan dele den loddrette korsarmen slik at dennes nederste del blir den lengste, eller de kan dele denne korsarmen i tre omtrent like store deler.

Navnet «Lothringenkorset» har det fått fordi det ble brukt som lokalt symbol i Lorraine (fransk: *Lorraine*). Der er den øvre tverrarmen oftest kortere enn den nedre. Lothringenkorset ble nyttet som korsfarermerke da hertugen av Lothringen i 1099 var med og erobret Jerusalem.
Dette korset har vært et symbol på Jeanne d’Arc og hennes motstandskamp mot fremmede inntrengere i Frankrike. Mellom 1871 og 1918 (og senere mellom 1940&ndash;1944), var den nordlige tredjedelen av Lothringen en del av Tyskland, sammen med Alsace. I denne perioden ble korset et samlingspunkt for de franske bestrebelsene for å få tilbake de tapte områdene. Slik ble korset også en symbol på fransk patriotisme. Korset ble brukt som symbol for de frie franske styrkene under andre verdenskrig. Senere har korset vært brukt som et 43 meter høyt monument over Charles de Gaulle i hans hjemby, og som et symbol for de franske gaullistpartiene.

Korsformen med de to tverrarmene inngår i Ungarns og Slovakias riksvåpen som har røtter fra middelalderen, samt i Litauens riksvåpen der det har like lange korsarmer. Kors med to tverrarmer finnes både i andre offentlige og i private våpenskjold fra mange land.

Korset er et internasjonalt tuberkulosemerke, og gjenfinnes i Nasjonalforeningen for folkehelsens logo, som ble startet som Nasjonalforeningen mot tuberkulosen. 

## Se også
* Russisk kors

## Litteratur
* Herman L. Løvenskiold: *Heraldisk nøkkel*, Oslo 1978, side 95 («patriarkalkors»)
* Jan Raneke (redaktør): *[[Nordisk]] heraldisk [[terminologi]]*, Lund 1987 (med heraldiske faguttrykk på bokmål og nynorsk), nr 133 – dansk og norsk: «patriarkkors», svensk:«patriarkalkors»
* Harald Nissen og Monica Aase: ''Segl i Universitetsbiblioteket i Trondheim'', Trondheim 1990, side 32 og 174 («patriarkkors»)

**Utenlandsk**
* le Baron Stalins: *Vocabulaire-Atlas Héraldique en six Langues: Francais-English-Deutsch-Español-Italiano-Nederlandsch*, Paris 1952, figur nr 223

## Referanser


## Eksterne lenker
* Formvarianter
Middelborg

**Middelborg** er et sted like sør for Årøysund og nord for Stranda på Nøtterøy i Færder kommune. Stedet hører til grunnkretsen Årøysund og delområdet Torød. Middelborg ligger midtveis mellom Nordre og Søndre Årøy og karakteriseres av en rekke eneboliger som ligger langs sjøen, med tilhørende brygger. En blindvei sørover langs sjøen, Middelborgveien, skiller bryggene og boligeiendommene på stedet. 

Middelborg kan sies å være en del av det større tettstedet Årøysund, men formelt finnes det et klart navneskille mellom Årøysund og Middelborg. Denne grensen kan sies å gå ved Tollstasjonen i Årøysund. Sør for denne ligger Middelborg.

File:Middelborg, Nøtterøy (25214221685).jpg|De 6 bildenes rekkefølge er fra sør til nord i Middelborgveien, alle er datert 1966.
File:Middelborg, Nøtterøy (24918605370).jpg|
File:Middelborg, Nøtterøy (24918583890).jpg|
File:Middelborg, Årøysund, Nøtterøy (24583552464).jpg|
File:Middelborg, Årøysund, Nøtterøy (25214227585).jpg|
File:Middelborg, Nøtterøy (25095970092).jpg|

## Navn
Navnet Middelborg skal være brukt om stedet siden omkring 1740. *Mitta* har også vært i bruk om stedet, men dette navnet er ikke lenger vanlig i dagligtalen. Begge disse navnene har klare preferenser til beliggenheten midtveis mellom Nordre- og Søndre Årøy.

## Referanser


## Eksterne lenker
* Zoombart kart over Middelborg
* Kart over steder på Nøtterøy
* Nøtterøy en bygdebok – Seksjon under Roppestad
Höfner

**Karl Höfner GmbH & Co. KG** er en tysk prudusent av musikkinstrumenter. Strengeinstrumentmaker Karl Höfner stiftet selskapet i 1887 i Schönbach, og selskapet ekspanderte fort til å bli ledende produsent av strengeinstrumenter i Tyskland. Selskapet er i dag delt i to divisjoner hvor den ene produserer gitarer og bassgitarer mens den andre produserer strykeinstrument. Merket ble kjent for hele verden på 1960-tallet etter at The Beatles bassist Paul McCartney benyttet seg av «Höfner 500/1 Vintage '61 Violin Bass». 500/1 Vintage har et karakteristisk utseende med sin lille «kropp» og slanke «hals».

## Eksterne lenker
* 
* ''HÖFNERS OLD & NEW'', oversikt over vintage Höfner-instrumenter
Blå Tåget

**Blå Tåget** er et svensk proggband som opprinnelig kalte seg *Tjalles Horizont* for så å bli *Sound of music* og fra 1969 *Gunder Hägg*. I januar 1972 ble bandet tvunget til å bytte navn til *Blå Tåget* på grunn av en navnestrid med friidrettsutøveren Gunder Hägg.

## Historie
Gruppens opphav kan spores til at Leif Nylén Torkel Rasmusson og Mats G. Bengtson møttes i Tore Bergers atlieer fra 1967 for å spille sammen. Etter en tid sluttet også improvisasjonsmusikeren Roland Keijser og Göran von Matérn seg til.

Gruppens første egentlige opptreden foregikk på Andy Warhol-utstillingen på Moderna Museet i Stockholm i februar 1968. Hovedattraksjonen på opptredenen var Pärson Sound, og Tjalles Horizont, som bandet kalte seg for kvelden, hadde fått liv til å spille i Pärson Sounds pauser. Bandet hadde i denne anledning også blitt forsterket av pianisten Torsten Ekbom

Våren 1968 reiste fruppen, som nå kalte seg Sound of Music, på en miniturne til gallerier i Lund og Göteborg, nå med Leif Nyléns kone Elisabet Nylén på cello. Rasmusson hadde komponet en vignettmelodi som het *Come to where the flavour is / come to Sound of Music* og de framførte sanger som *Teddy Bear Baby*, *Vetekatten* og *Låt mig få leva*.

I mai 1968 sluttet Urban Yman og Kjell Westling seg til og gruppen endret seg fra å være en anarkistisk eksperimentpop-gruppe til å bli en av gruppene innen for den radikale bevegelsen med politisk bevisste tekster, og det var i og med dette gruppen byttet navn til Gunder Hägg.

Med delvis finansiering fra Tore Berger ga de i 1969 ut sin første LP *Tigerkaka* på det nystiftede MNW. Mesteparten av materialet på platen hadde blitt laget til et radiostykke som handlet om Saltsjöbadsavtalen. Med materialet fra den nye plata dro de ut på sin første virkelige turne og i juni 1970 deltok de blant annet på den første *Festen å Gärdet* Samme år kom LP-en *Vargatider* og i 1971 kom *Glassfabriken*. I 1972 byttet gruppen navn til Blå Tåget og spilte inn dobbel-LP-en *Brustna hjärtans hotell*. I 1974 kom LP-en *Slowfox*, før gruppa plutselig ble oppløst. Mellom 1968 og 1974 hadde da bandet spilt mer eller mindre kontinuerlig. von Matérn og Keijser hadde ved forlatt gruppen en stund før, mens Carl Johan De Geer hadde sluttet seg til.

På begynnelsen av 1980-tallet samlet bandet seg til en rekke konserter som resulterte i live-plata *Blå Tåget på Fågel Blå*. Siden skjedde ingenting før 1996 da en rekke konserter på Mosebacke vekte tanken om å lage en ny plate. Det fantes et titalls nyskrevne låter, og flere kom til før de nok en gang gikk inn i MNWs studio i Waxholm.

Medlemmene i Blå Tåget er de samme som på 1970-tallet: Bengtsson (til sin død i 2005), Berger, Nylén, Rasmusson, Westling, Yman og av og til de Geer. Den mest kjente sangen deres er trolig «Den ena handen vet vad den andra gör», som Ebba Grön gjorde en kjent versjon av under tittelen «Staten och kapitalet».

## Eksterne lenker
*
Sterlings destinasjoner

Dette er en liste over destinasjoner som Sterling Airlines fløy til, før selskapet gikk konkurs 29. oktober 2008:

## [[Europa]]
Nordre Årøy

Nordre Årøy er en øy som ligger i Færders skjærgård i Oslofjorden, tvers overfor tettstedet Årøysund på Nøtterøy. Sør for Nordre Årøy ligger Søndre Årøy. Mellom øyene ligger Geiteskjærene. Nordre Årøy inngår i Færder nasjonalpark.

## Navn
Den riktige gammelnorske formen skal være Alrøy, som kommer av trenavnet olr (nå or), betydningen blir derfor: oreskogøyen. Navnet uttales i dag som oftest *Å'rø* av lokalbefolkningen.

### Navnevariasjoner
*1390 – Alrøy
*1593 – Arøen
*1604 – Aarøenn
*1668 – Aarøen
*1723 – Aarøe
*1922 – Aarø

## Referanser


## Eksterne lenker
*Zoombart kart over Nordre Årøy
*Kart over steder på Nøtterøy
*Nøtterøy en bygdebok
Lama (andre betydninger)

**Lama** kan referere til:

* Llama (distrikt i Mariscal Luzuriaga)
* Lama (munk), tittel på munker av høy rang i Tibet og Mongolia
* Lama, slekten av kameldyr
* Lama (elv), nær Moskva
* Lama (norsk band), et norsk band
* Lama (japansk band), et japansk band
* Lama (navn), et arabisk kvinnenavn

Se også:
* Lamaisme
* Dalai Lama
MNW

**MNW** (*Music Network* eller *Musiknetvärket Waxholm*) er et svensk plateselskap som i en årrekke var det største uavhengige plateselskapet i Norden. I 2003 opplevde selskapet en økonomisk krise og overlot distribusjonsvirksomheten sin til Bonnier Amigo før resten av selskapt i 2004 ble solgt til Push Music Group. MNW hadde også en norsk avdeling mellom 1994 og 2003.

Plateselskapet ble opprettet for å gi den fremvoksende progg-bevegelsen et alternativ utenfor de etablerte kanalene, og var ved siden av Silence Records det ledende progg-selskapet. Der imidlertid Silence la vekt på musikalsk eksperimentering rettet MNW seg mer mot den eksplisitt politiske proggen. Den første utgivelsen var med visegruppa Gunder Hägg (senere Blå Tåget), og selskapet har siden stått bak utgivelser med blant andre Hoola Bandoola Band, Nationalteatern, Ebba Grön, Björn Afzelius, Mikael Wiehe, Nynningen, Eldkvarn og Dan Berglund.
## Eksterne lenker
*
Billund lufthavn

**Billund lufthavn** (IATA-flyplasskode: **BLL**, ICAO-flyplasskode: **EKBI**) i Billund i Danmark, er en av landets største flyplasser for lastefly, den har også mange charterflyvninger samt noen ruteflyvninger.

## Selskaper og destinasjoner
### Rutefly og charter

## Statistikk

### Fraktselskaper
Mange fraktselskaper har operasjoner på Billund lufthavn. Her er en liste over selskapene:
* American International Airways/Kalitta
* Antonov Airlines
* Asiana Cargo
* Cargo Lion
* DHL
* Fed Ex
* Heavy Lift
* Japan Airlines Cargo
* KLM Cargo
* Kitty Hawk Airlines
* Korean Air Cargo
* Lufthansa Cargo
* MASKargo
* NCA(Nippon Cargo Airlines)
* PIA Cargo
* UPS
* Volga-Dnepr Airlines

## Referanser


## Se også
* Største flyplasser i Norden
## Eksterne lenker
*
Sandodden

**Sandodden** eller **Tollstasjonen** på folkemunne, ligger i grunnkretsen Årøysund. Eiendommen utgjør det naturlige skillet mellom Middelborg og Årøysund. Stedet har sitt naturlige navn fra den utstikkende langgrunne sandbanken og odden, som ligger tvers overfor Nordre Årøy og utgjør den smaleste passasjen i hele Årøysundet.

Navnet *Tollstasjonen* kommer fra toldvisitør *Rasmus Fladstrup*, som festet tomt her i 1765 og bygde hus på stedet.

## Referanser


## Eksterne lenker
* Zoombart kart over Sandodden
Călin Popescu-Tăriceanu

**Cǎlin Popescu Tǎriceanu** (født 14. januar 1952 i București) er en rumensk politiker (PNL). Han var landets statsminister fra 2004 til 2008. Per 2018 var han president av Senatet.

Tǎriceanu er av  gresk etnisk opprinnelse. Han er utdannet sivilingeniør innenfor vannbyggingskunst.

## Referanser
Ringshaug (Nøtterøy)

**Ringshaug** i Årøysund på Nøtterøy i Færder kommune er et mindre sted som ligger på en av eiendommene som for lenge siden tilhørte Sand. Navnet skal ha kommet fra en innflytter som bosatte seg her på 1740-tallet og gikk under kallenavnet *Søren Ringshaug* (mannen stammet trolig fra Ringshaug i Slagen). Stedsnavnet har med tidens tann forsvunnet og blitt erstattet av *Årøysund*.

## Referanser
Bayerprosessen

**Bayerprosessen** er en metallurgisk proesess hvor aluminiumoksid utvinnes av bauksitt.

Bauksitt vaskes i natriumhydroksid ved 175°C,  aluminiumoksiden løses da opp i den flytende natriumhydroksiden og blir til aluminiumhydroksid, mens resten av bauksitten danner slagg.

Al2O3 + 2 OH- + 3 H2O → 2 [Al(OH)4]-

Når blandingen nedkjøles vil aluminiumhydroksiden bli liggende som fast stoff og kan hentes ut. Aluminiumhydroksiden varmes så opp til 1050°C, vannet i  aluminiumhydroksiden fordamper da og vi sitter igjen med ren aluminiumoksid.

2 Al(OH)3 → Al2O3 + 3 H2O

## Referanser
38. serierunde i Premier League 2006/07

**38. serierunde i Premier League 2006/07** er den siste runden i Premier League 2006/07. Alle kampene ble spilt søndag 13. mai klokka 16:00.

 

## Eksterne lenker
* Premier League 2006/07: Terminliste og resultater på altomfotball.no
Alan Kennedy

**Alan Phillip Kennedy** (født  31. august 1954 i Sunderland) er en tidligere engelsk fotballspiller. Mest kjent er han fra sin tid i Liverpool FC.

## Karriere
Kennedy begynte sin karriere i Newcastle, og da han var 19 år var han med på laget som møtte Liverpool i finalen i FA-Cupen i 1974 på Wembley. Det ble ingen god opplevelse for Kennedy og Newcastle i det Liverpool vant kampen 3-0. To år senere kom Newcastle til finalen i  Liga-Cupen, men Manchester City vant 2-1, og dermed var det nok en tapt finale for den unge Alan Kennedy.

Kennedy debuterte for Newcastle som 18 åring 10. mars 1973, hjemme på St James' Park mot Stoke. Han fortsatte å spille regelmessig for klubben helt til han i august 1978 ble hentet til Liverpool av manager Bob Paisley for £300.000. Debuten for sin nye klubb kom 
19. august hjemme på Anfield mot Queens Park Rangers, i en kamp Liverpool vant 2-1. Hans første mål for de røde kom i 3-0 seieren borte mot Birmingham på St Andrews 9. september.

Han var med på laget som vant 1. divisjon i 1979 og 1980. Med Kennedy som venstreback og Ray Kennedy som venstreving, skapte de to sammen mye bryderi for motstanderne.

Kennedy var skadet mye i sesongen 1980/1981, men ble friskmeldt i tide til å være med å slå West Ham i finalen i Liga-Cupen etter omkamp. Dette skulle ikke bli det eneste trofeet han vant denne sesongen, for det mange husker best av Kennedy i sin tid som Liverpoolspiller var i finalen i Serievinnercupen i Paris mot Real Madrid. Med 10 minutter igjen å spille løp han ned venstresiden før han skjøt i mål og sørget for Liverpools tredje seier i denne turneringen.

Kennedy fortsatte å spille fast for Liverpool og vant en rekke mesterskap de neste årene. I finalen i Serievinnercupen i 1984 mot Roma scoret han det avgjørende målet i straffespark-konkurransen etter at selve kampen hadde endt 1-1. Han ble dermed den første Liverpool spiller til å score det avgjørende målet i en Serievinnercup-finale to ganger.

I 1985 hadde han mistet plassen sin på laget og byttet derfor klubb til Sunderland, etter å ha spilt 359 kamper og scoret 20 mål for Liverpool.

I årene etter byttet han klubb en rekke ganger. Han var innom blant annet: Hartlepool, Wigan og Wrexham.

## Medaljer
### Newcastle som nr. 2
* **FA Cup:** 1974, tapende finalist.
* **Liga-Cup:** 1976, tapende finalist.

### Liverpool som vinner
* **Ligavinner 1. Division:** 1979, 1980, 1982, 1983, 1984
* **Charity Shield:** 1979, 1980, 1982
* **Liga-Cup:** 1981, 1982, 1983, 1984
* **Serievinnercup:** 1981, 1984

### Liverpool som nr. 2
* **Nr. 2 i 1. Divisjon:** 1985
* **Europeisk Super Cup:** 1978, 1984
* **Charity Shield:** 1983, 1984
* **Interkoninal Cup:** 1984

## Eksterne lenker
* 
* Profil på LFChistory.net.
* Profil på Liverpools offisielle hjemmeside.
Rønningen (Nøtterøy)

**Rønningen** utgjør den nordre delen av grunnkretsen Årøysund på Nøtterøy i Færder kommune. Rønningen besto opprinnelig av ett stort bruk, slik som Sand, men ble på siste halvdel av 1900-tallet delt opp i noe mindre deler, med tilhørende eneboliger eller sommerboliger. Rønningen er mindre tettbebygget enn andre deler av Årøysund og er hjem for noen av de mest eksklusive eiendommene på hele Nøtterøy. Tinius Nagell-Erichsen hadde sitt sommerhus i Rønningen.

## Eksterne lenker
* Kart over Rønningen
Ørjan Røyrane

**Ørjan Røyrane** (født 1988) er en norsk tidligere fotballspiller med kamper for  og .

Karrieren startet i den lokale breddeklubben Strand-Ulv. Som femtenåring debuterte han for det norske G15-landslaget og endte med fire kamper før veien gikk videre til eldre landslag.

## Norheimsund IL
Ørjan Røyrane ble hentet til  av trener Tor Thodesen i 2004, og debuterte tidlig som seniorspiller. 

## Sandefjord Fotball
Det var stor interesse rundt den unge midtbanespilleren fra både Sandefjord, ,  og utenlandske klubber. Røyrane var på prøvespill for Sandefjord på slutten av 2005-sesongen, og signerte deretter en fireårskontrakt med klubben.

Røyrane fikk to kamper for seniorlaget i sin debutsesong i 2006 og tre kamper i den påfølgende sesongen. Han fikk 17 kamper for klubben i 2008 etter at de hadde rykket ned fra øverste nivå. Etter en rekke gode prestasjoner fikk han mer spilletid i 2009-sesongen i Tippeligaen. Flere sesonger fulgte med skadeavbrekk og manglende spilletid.

## Kongsvinger
Etter åtte sesonger i Sandefjord forlot Røyrane klubben som bosmanspiller og gikk til Kongsvinger før 2015-sesongen.

## Referanser


## Eksterne lenker
* 
* Sandefjord Fotball.no – Spillerens profil
* altomfotball.no
Erling Bauck

**Erling Bauck** (født 8. april 1924 i Mosjøen, død 17. februar 2004 i Fredrikstad) var en nordmann som satt i tysk fangenskap fra 1942 til 1945 under andre verdenskrig, først på Møllergata 19 og på Grini, og fra 1943 i Sachsenhausen, Majdanek, Auschwitz, Melk, Mauthausen, Dachau. Ved krigens avslutning i 1944 og 1945 ble han sammen med tusenvis av andre fanger tvunget til å marsjere vestover foran den sovjetiske framrykningen, først fra Majdanek ved Lublin til Auschwitz, så i januar 1945 videre til Melk i Østerrike. Han ble reddet ut av Tyskland av de hvite bussene.

I 1945 skrev han boken «*...men noen kom fra det*» for å dokumentere sine erfaringer i nazistenes konsentrasjonsleirer. I senere tid var han opptatt med å formidle fakta om denne perioden i Europas historie, blant annet som tidsvitne for Hvite busser.

Etter hjemkomst i 1945 fortsatte han på Valler skole og tok examen artium i 1946.  Deretter studerte han veterinærmedisin og ble i 1954 dyrlege i Grane og Hattfjelldal kommuner i Nordland.  I 1961 meldte krigsskadene seg, og han måtte slutte som praktiserende veterinær. Han fortsatte yrkeskarrieren som medisinrepresentant for Løvens Kemiske Fabrikker i Nord-Norge med Steinkjer som bosted. Samtidig arbeidet han mye med krigsinvalidenes kår.

I 1974, 50 år gammel, ble han erklært 100 % krigsinvalid og flyttet til Namsskogan.

I 1984 flyttet han til Fredrikstad og var aktiv som tidsvitne og holdt foredrag på skoler og deltok i arbeidet til Hvite Busser.

Han var sønn av infanterikaptein Trygve Bauck og hustru Reidun Sverdrup Bjørnson og sønnesønn av general Ivar Bauck.

## Forfatterskap
* *....men noen kom fra det*. Cammermeyer, 1945 ebok fra Apple store
* *Du skal leve*. Aschehoug, 1979. ISBN 82-03-09964-5. Gjenutgitt: Exodus, 1995. ISBN 82-7514-027-7. Fritt tilgjengelig på Nasjonalbiblioteket.
* *Himmelen slår sprekker*. Lanser 1988. ISBN 82-7328-040-3

## Referanser


## Kilder
* Hvite Busser om tidsvitnet Erling Bauck
*
Geiteskjær

**Geiteskjær** og **Geiteskjærene** (**Geiteskjæra**) består hovedsakelig noen få større og mindre skjær mellom Nordre- og Søndre Årøy i Nøtterøy-skjærgården. Navnet *Geiteskjær* brukes hovedsakelig om det østre skjæret i gruppen. Her finner man gode bademuligheter i blant annet et stupetårn. Dette skjæret ble i sin tid kjøpt i fellesskap av lokalbefolkningen i Årøysund for å sikre det populære utfartsstedet mot å bli kjøpt opp av private utbyggere.

## Eksterne lenker
* Zoombart kart over Geiteskjærene
Jon André Røyrane

**Jon André Røyrane** (født 1983) er en norsk fotballspiller. Han har bodd hele oppveksten på Hatlestrand. Hans posisjon på banen er midtbane. Sammen med sin bror Ørjan Røyrane ankom han Sandefjord i 2006. Han klarte imidlertid ikke å etablere seg på A-laget, og valgte å reise til Bergen og Løv-Ham Fotball.

I løpet av vårsesongen kom Røyrane inn som innbytter i to kamper i serien for Løv-Ham. I juli ble han lånt ut til Åsane Fotball resten av sesongen. Sommeren 2009 skrev han under fire måneders kontrakt med FK Tønsberg.

Foran 2010-sesongen gikk Røyrane til Lyn. Hans debut kom som innbytter 5 minutter før full tid i sesongåpningen den 5. april 2010 mot Bodø/Glimt. Hans første mål for Lyn kom i 2. runde av NM i 3-0 seieren borte mot Fana 19. mai 2010. Etter at Lyn gikk konkurs sommeren 2010 gikk Røyrane til Kristiansund.. Vinteren 2012 ble Jon André Røyrane klar for Islandske Selfoss.

## Referanser


## Eksterne lenker
* 
* Presentasjon på ''http://selfoss.org/'' (2012-)
* Presentasjon på ''LynFotball.net'' (2010-)
Leonardstatuetten

**Leonardstatuetten** er en norsk revypris som ofte kalles *norsk revys øverste utmerkelse*. Prisen utdeles av Norsk revyforfatterforening, og gis til folk som gjennom lengre tid har hatt stor betydning for underholdningslivet i Norge.

Den første prisen ble delt ut i 1968.

Prisen har vært tildelt til skuespillere og artister, forfattere, instruktører og til en scenograf. Prisen er oppkalt etter revylederen Einar Schanke, som hadde Leonard som mellomnavn.

Statuetten er utformet av Torvald Moseid. Den er støpt i bronse og forestiller en klovn som både smiler og gråter.

## Prisvinnere

* 1968 – Arvid Nilssen – skuespiller
* 1969 – Leif Juster – skuespiller
* 1970 – *Ikke utdelt*
* 1971 – Kari Diesen – skuespiller
* 1972 – Arve Opsahl – skuespiller
* 1973 – Bias Bernhoft – revyforfatter
* 1974 – Jens Book-Jenssen – skuespiller
* 1975 – Carsten Byhring – skuespiller
* 1976 – Rolf Just Nilsen – skuespiller
* 1977 – Einar Schanke – instruktør og komponist
* 1978 – Rolv Wesenlund – skuespiller
* 1979 – Otto Nielsen – revyforfatter
* 1980 – Arild Feldborg – revyforfatter
* 1981 – Alfred Næss – revyforfatter
* 1982 – Knut Solberg – scenograf
* 1983 – Elsa Lystad – skuespiller
* 1984 – Harald Heide-Steen jr. – skuespiller
* 1985 – Arild Haga – revyforfatter
* 1986 – Elisabeth Granneman – skuespiller
* 1987 – Sølvi Wang – skuespiller (utdelt 30. aug. 1989)
* 1988 – *Ikke utdelt*
* 1989 – *Ikke utdelt*
* 1990 – Yngvar Numme – skuespiller
* 1991 – Grethe Kausland – skuespiller
* 1992 – *Ikke utdelt*
* 1993 – Dizzie Tunes: Tor Erik Gunstrøm, Svein-Helge Høgberg, Einar Idland, Øyvind Klingberg, Yngvar Numme – musikere
* 1994 – Bjørn Sand – revyforfatter
* 1995 – Erik Diesen – revyforfatter
* 1996 – *Ikke utdelt*
* 1997 – Øystein Sunde – artist, komponist og tekstforfatter
* 1998 – Hege Schøyen og Øivind Blunck – skuespillere
* 1999 – Arthur Arntzen – humorist og satiriker
* 2000 – Dag Frøland – skuespiller
* 2001 – KLM: Trond Kirkvaag, Knut Lystad, Lars Mjøen – skuespillere
* 2002 – Odd Børretzen – humorist og satiriker
* 2003 – Brit Elisabeth Haagensli
* 2004 – *Ikke utdelt*
* 2005 – Andreas Diesen – revyhistoriker
* 2006 – *Ikke utdelt*
* 2007 – Jon Skolmen og Bo Hermansson
* 2008 – Jakob Margido Esp
* 2009 – *Ikke utdelt*
* 2010 – Rune Gokstad og Øystein Bache
* 2011 – *Ikke utdelt*
* 2012 – Linn Skåber
* 2013 – Ingrid Bjørnov
* 2014 – Ole Paus
* 2015 – Knut Nærum (utdelt 2023)
* 2016 – Anne Marit Jacobsen
* 2017 – Tore Ryen
* 2018 – Nils Vogt
* 2019 – Eldar Vågan – artist
* 2020 – Tom Sterri
* 2021 – Atle Antonsen (utdelt 9. des. 2024)
* 2022 – Trond Hanssen 
* 2023 – Anne-Kat. Hærland
* 2024 – Tom Mathisen & Herodes Falsk

## Se også
* Leif Justers ærespris

## Referanser
Gullroselav

**Gullroselav** (*Vulpicida pinastri*) er en lavart med bladformet thallus opp til ca. 3 cm i diameter. Den er sterkt gul på oversiden, noe lysere gul på undersiden, og er ruglet. Gullroselaven er festet til underlaget med spredte, lyse rhiziner på undersiden. Den har avrundede og oppoverbøyde lobekanter. Arten vokser normalt på bark (vanlig på furu og einer), på halvråttent og dødt trevirke. Gullroselaven er vanlig i hele landet.

## Litteratur
*Krog, Hildur/Østhagen, Haavard/Tønsberg, Tor: *Lavflora. Norske busk- og bladlav*, Oslo 1994, ISBN 82-00-41445-0

## Eksterne lenker
*
Gonzalo Queipo de Llano

**Gonzalo Queipo de Llano y Sierra** (født 5. februar 1875 i Tordesillas, død 9. mars 1951 i Sevilla) var en spansk adelsmann og offiser, som kjempet for nasjonalistene under den spanske borgerkrigen.

Han skulle egentlig bli prest, men bestemte seg i stedet for å satse på en karriere i hæren. Han var kadett på det kongelige kavaleriakademiet i Valladolid og kjempet på *Cuba* under den spansk-amerikanske krigen og i Rifkrigen. Queipo de Llano ble brigadegeneral 1923. Han var svært kritisk til den spanske hæren, og på grunn av sin opposisjon mot diktator Miguel Primo de Rivera ble han fratatt kommandoen og fengslet.

Han ble løslatt i 1926, men fortsatte å kritisere regjeringen, og ble gitt avskjed fra hæren i 1928. To år etter ble han leder for den republikanske militærforeningen og samarbeidet med den nasjonale revolusjonære komiteen, som ville styrte kong Alfonso XIII av Spania. Etter at det mislykkes flyktet han til Portugal.

Da Alfonso XIII måtte abdiserte i april 1931 kom han tilbake til Spania og ble gjort til sjef for det 1. militærdistriktet i Madrid. Han ble senere utnevnt til sjef for det militære kammeret i Den andre spanske republikken av president Niceto Alcalá-Zamora, som han var i familie med.

Queipo de Llano støttet opprinnelig Folkefronten og hadde en ledende stilling i Den andre spanske republikken fra 1934 til 1936. Han var likevel kritisk til deler av Folkefrontens politikk, f.eks. landbruksreformene, forbudet mot Falange og at Catalonia ble gitt autonomi.

Da Alcalá-Zamora ble avsatt som president 10. mai 1936 og erstattet med den mer radikale Manuel Azaña begynte Queipo de Llano sammen med generalene Emilio Mola, Francisco Franco og José Sanjurjo å planlegge å avsette regjeringen. Han var et av de ledende medlemmene av gruppen av konspiratorer som startet et militært opprør 17. juli 1936 som førte til den spanske borgerkrigen.

Queipo de Llanos rolle i erobringen av Sevilla i begynnelsen av krigen har fått nesten mytisk status. Han hevdet først å ha tatt byen med bare 200 menn, og sa senere at han bare hadde hatt 15 menn. Dette ble den aksepterte versjonen av historien. Nyere forskning av historikeren Paul Preston tyder likevel på at erobringen av Sevilla skjedde etter grundig planlegging og med minst 4000 soldater.

Han ble sjef for nasjonalisthæren i Sør-Spania, og satte i gang et angrep på Málaga den 17. januar 1937. Byen overgav seg til de nasjonale styrkene 8. februar. Han gjennomførte også propagandasendinger under krigen og ivret for å starte opp landbruksproduksjonen i Andalucía igjen ved å skrive ut arbeidsplikt. Landbrukseksporten til Europa var en viktig økonomisk bærebjelke for Francos Spania på denne tiden.

Etter seieren i den spanske borgerkrigen ble han utnevnt til generalløytnant, og sendt av Franco som ambassadør til Italia og senere sjef for det militære distriktet Sevilla. Forholdet til Franco var likevel ikke det beste og han var ikke tilhenger av kongen. Han døde på landeiendommen sin i nærheten av Sevilla.

## Referanser